CELEX: 32021D0490
Language: hu
Date: 2021-03-12 00:00:00
Title: Az Európai Központi Bank (EU) 2021/490 határozata (2021. március 12.) a 2020-ra eső éves felügyeleti díjak teljes összegéről (EKB/2021/8)

2021.3.23.   
               
               
                  HU
               
               
                  Az Európai Unió Hivatalos Lapja
               
               
                  L 101/107
               
            
         AZ EURÓPAI KÖZPONTI BANK (EU) 2021/490 HATÁROZATA
         (2021. március 12.)
         a 2020-ra eső éves felügyeleti díjak teljes összegéről (EKB/2021/8)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre,
         tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendeletre (1) és különösen annak 30. cikkére,
         mivel:
         
                     (1)
                  
                  
                     Az 1163/2014/EU európai központi banki rendeletet (EKB/2014/41) (2) módosító (EU) 2019/2155 európai központi banki rendelet (EKB/2019/37) (3) hatálybalépésével az Európai Központi Bank (EKB) a 2020-as díjfizetési időszaktól kezdődően már nem írja elő előleg megfizetését az éves felügyeleti díj vonatkozásában. A díjakat csak az érintett díjfizetési időszak végét követően vetik ki, amikor meghatározták a tényleges éves költségeket.
                  
               
                     (2)
                  
                  
                     Az 1163/2014/EU rendelet (EKB/2014/41) 5. cikkének (1) és (2) bekezdése értelmében a felügyelt szervezetek vonatkozásában kivetendő éves felügyeleti díjakat az EKB éves költségei alapján számítják ki. Az éves költségek összege az éves kiadások összege alapján kerül meghatározásra, amely az EKB-nál az adott díjfizetési időszakban felmerült, a felügyeleti feladataival közvetlenül vagy közvetetten összefüggő bármely kiadásokból áll.
                  
               
                     (3)
                  
                  
                     Az 1163/2014/EU rendelet (EKB/2014/41) 8. cikkének megfelelően a jelentős felügyelt szervezetek és jelentős felügyelt csoportok, valamint a kevésbé jelentősnek minősülő felügyelt szervezetek és kevésbé jelentősnek minősülő felügyelt csoportok vonatkozásában fizetendő éves felügyeleti díj összegének kiszámítása érdekében az éves költségeket meg kell osztani a jelentős felügyelt szervezetek és jelentős felügyelt csoportok közvetlen, valamint a kevésbé jelentősnek minősülő felügyelt szervezetek és kevésbé jelentősnek minősülő felügyelt csoportok közvetett felügyeletét ellátó funkciókhoz rendelt költségek alapján.
                  
               
                     (4)
                  
                  
                     Az 1163/2014/EU rendelet (EKB/2014/41) 5. cikkének (3) bekezdésével összhangban az éves költségek meghatározása során figyelembe kell venni a korábbi díjfizetési időszakokra vonatkozó, behajthatatlannak bizonyult díjak összegeit, a rendelet 14. cikkével összhangban befolyt kamatfizetéseket, valamint a rendelet 7. cikkének (3) bekezdésével összhangban befolyt vagy visszatérített összegeket, ha vannak ilyen összegek. Az 1163/2014/EU rendelet (EKB/2014/41) 17a. cikkében meghatározott, a 2020-as díjfizetési időszakra vonatkozó átmeneti rendelkezésekkel összhangban a 2019-es díjfizetési időszakból származó esetleges többletet vagy hiányt, amely a hivatkozott díjfizetési időszak tekintetében felmerült tényleges éves költségeknek a hivatkozott díjfizetési időszakban kivetett becsült éves költségekből történő levonása útján kerül kiszámításra, figyelembe kell venni a 2020-as díjfizetési időszak éves költségeinek meghatározása során.
                  
               
                     (5)
                  
                  
                     Az 1163/2014/EU rendelet (EKB/2014/41) 5. cikkének (4) bekezdésével összhangban a díjfizetési időszak végétől számított négy hónapon belül a felügyelt szervezetek és felügyelt csoportok egyes kategóriáira vonatkozó éves felügyeleti díjak adott díjfizetési időszakra vonatkozó teljes összegét közzéteszik az EKB honlapján,
                  
               ELFOGADTA EZT A HATÁROZATOT:
         
            1. cikk
            Fogalommeghatározások
            E határozat alkalmazásában a 468/2014/EU európai központi banki rendeletben (EKB/2014/17) (4) és az 1163/2014/EU rendeletben (EKB/2014/41) szereplő fogalommeghatározások alkalmazandók.
         
         
            2. cikk
            A 2020-ra eső éves felügyeleti díjak teljes összege
            
               (1)   A 2020-ra eső éves felügyeleti díjak teljes összege 514 314 706 EUR, amely a mellékletben rögzített módon került kiszámításra.
            
            
               (2)   A felügyelt szervezetek és felügyelt csoportok egyes kategóriái az éves felügyeleti díjak alábbi teljes összegét fizetik meg:
               
                           a)
                        
                        
                           jelentős felügyelt szervezetek és jelentős felügyelt csoportok: 476 526 421 EUR;
                        
                     
                           b)
                        
                        
                           kevésbé jelentősnek minősülő felügyelt szervezetek és kevésbé jelentősnek minősülő felügyelt csoportok: 37 788 285 EUR
                        
                     
         
         
            3. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő ötödik napon lép hatályba.
         
         
            Kelt Frankfurt am Mainban, 2021. március 12-én.
            
               
                  az EKB elnöke
               
               Christine LAGARDE
            
         
         
            (1)  HL L 287., 2013.10.29., 63. o.
         
         
            (2)  Az Európai Központi Bank 1163/2014/EU rendelete (2014. október 22.) a felügyeleti díjakról (EKB/2014/41) (HL L 311., 2014.10.31., 23. o.).
         
            (3)  Az Európai Központi Bank (EU) 2019/2155 rendelete (2019. december 5.) a felügyeleti díjakról szóló 1163/2014/EU rendelet módosításáról (EKB/2019/37) (HL L 327., 2019.12.17., 70. o.).
         
            (4)  Az Európai Központi Bank 468/2014/EU rendelete (2014. április 16.) az Egységes Felügyeleti Mechanizmuson belül az Európai Központi Bank és az illetékes nemzeti hatóságok, valamint a kijelölt nemzeti hatóságok közötti együttműködési keretrendszer létrehozásáról (SSM-keretrendelet) (EKB/2014/17) (HL L 141., 2014.5.14., 1. o.).
      
      
         
            MELLÉKLET
            A 2020-ra eső éves felügyeleti díjak teljes összegének kiszámítása
            
                        (EUR)
                     
                  
                         
                     
                     
                        Jelentős felügyelt szervezetek és jelentős felügyelt csoportok
                     
                     
                        Kevésbé jelentősnek minősülő felügyelt szervezetek és kevésbé jelentősnek minősülő felügyelt csoportok
                     
                     
                        Összesen
                     
                  
                        
                           A 2020-ra vonatkozó tényleges éves költségek
                        
                     
                     
                        
                           499 068 832 
                        
                     
                     
                        
                           36 199 368 
                        
                     
                     
                        
                           535 268 200 
                        
                     
                  
                        
                           2019-ből származó többlet/hiány
                        
                     
                     
                        
                           -23 076 537 
                        
                     
                     
                        
                           1 082 290 
                        
                     
                     
                        
                           -21 994 246 
                        
                     
                  
                        
                           Az 1163/2014/EU rendelet (EKB/2014/41) 5. cikkének (3) bekezdésével összhangban figyelembe veendő összegek
                        
                     
                     
                         
                     
                     
                         
                     
                     
                         
                     
                  
                        
                           A korábbi díjfizetési időszakokra vonatkozó, behajthatatlannak bizonyult díjak összegei
                        
                     
                     
                         
                     
                     
                         
                     
                     
                         
                     
                  
                        
                           A rendelet 14. cikkével összhangban befolyt kamatfizetések
                        
                     
                     
                        -42 819 
                     
                     
                        -22 829 
                     
                     
                        -65 648 
                     
                  
                        
                           A rendelet 7. cikkének (3) bekezdésével összhangban befolyt vagy visszatérített összegek
                        
                     
                     
                        576 944 
                     
                     
                        529 456 
                     
                     
                        1 106 401 
                     
                  
                        
                           ÖSSZESEN
                        
                     
                     
                        
                           476 526 421 
                        
                     
                     
                        
                           37 788 285 
                        
                     
                     
                        
                           514 314 706 
                        
                     
                  
               (A kerekítés következtében a teljes összegekben lehetnek eltérések.)